మహిళల వస్త్రధారణపై కామెంట్ చేయడం ఈ మధ్య సర్వసాధారణంగా మారింది. కొందరు సెలబ్రెటీల డ్రెస్సింగ్ స్టైల్పై గతంలో కూడా కొందరు అనేక అభ్యంతరాలు వ్యక్తం చేసిన సంగతి తెలిసిందే. యాంకర్ అనసూయ, కలెక్టర్ అమ్రపాలి ఇలా పలువురి వస్త్రధారణపై కొందరు విమర్శలు చేశారు. అయితే వృత్తిపరమైన జీవితాన్ని... వ్యక్తిగత జీవితానికి ముడిపెట్టి చూడొద్దని... వారిపై తప్పుడు కామెంట్స్ చేయొద్దని అంతే ధీటుగా కొందరు బదులిచ్చారు. ఏది ఏమైనా ఈ విమర్శలు ఎదుర్కొంటున్న వారి జాబితాలోకి తాజాగా టీమిండియా మహిళా కెప్టెన్ మిథాలీ రాజ్ కూడా చేరింది. మిథాలీ ట్విట్టర్లో పోస్ట్ చేసిన ఓ ఫొటోలో ఆమె వస్త్రధారణ సరిగా లేదంటూ పలువురు అభ్యంతరం వ్యక్తం చేస్తూ విమర్శిస్తున్నారు. ఆమె తీరును తప్పుబడుతున్నారు. అయితే ఆమెను విమర్శించిన వారికి అంతే స్థాయిలో ఆమె ఫాలోవర్లు కౌంటరిస్తున్నారు. ఇలాంటి సంకుచిత మనస్తత్వాన్ని ఇకనైనా వీడాలంటూ పిలుపునిస్తున్నారు.నీ ఆలోచనను మార్చు.. దేశాన్ని మార్చు అనే నినాదాన్ని వినిపిస్తున్నారు. మిథాలీ ఫొటోను వ్యతిరేకించిన వారి కంటే.. ఆమెకు మద్దతుగా నిలిచిన వారే ఎక్కువగా ఉండటం ఇక్కడ విశేషం. టీమిండియా మహిళా కెప్టెన్గా ఆమె సాధించిన విజయాలను చూడకుండా.. ఇలా నీచమైన కామెంట్లు చేసి వారి అసలు మనస్తత్వాన్ని బయటపెట్టుకోవద్దని నెగిటివ్ కామెంట్స్ చేసిన వారికి మిధాలీ ఫ్యాన్స్ సలహా ఇస్తున్నారు. అయితే ఇలా సెలబ్రెటీల డ్రెస్సింగ్పై వ్యతిరేకత రావడం ఇవాళ కొత్తేమీ కాదు. ప్రధాని నరేంద్ర మోదీని కలిసిన సమయంలో హీరోయిన్ ప్రియాంక చోప్రా ధరించిన వస్త్రాలు తీవ్ర అభ్యంతరకరంగా ఉన్నాయంటూ పలువురు ఆమెపై విరుచుకుపడ్డారు.
mahilala vastradhaaranapai comment cheyadam ee madhya sarvasaadhaaranamgaa maarindi. kondaru selabretyla dressing styllipy gatamlo kuudaa kondaru aneka abhyantaraalu vyaktam chesina sangati telisinde. yankar anasuya, kalektar amrapali ilaa paluvuri vastradhaaranapai kondaru vimarsalu chesaru. ayithe vruttiparamaina jeevitaanni... vyaktigata jeevitaaniki mudipetti chudoddani... vaaripai tappudu comments cheyoddani anthe dheetugaa kondaru badulichaaru. edhi emaina ee vimarsalu edurkontunna vaari jaabitaaloki taajaagaa teamindia mahila kepten mithali raj kuudaa cherindi. mithali twitterlo post chesina oo photolo aame vastradhaarana sarigaa ledantu paluvuru abhyantaram vyaktam chestu vimarsistunnaaru. aame teerunu tappubadutunnaru. ayithe aamenu vimarsinchina vaariki anthe sthaayilo aame phalovarlu kountaristunnaru. ilanti sankuchita manastatvaanni ikanaina veedaalantuu pilupunistunnaaru.nee aalochananu maarchu.. deshaanni maarchu ane ninaadaanni vinipistunnaaru. mithali photonu vyatirekinchina vaari kante.. aameku maddatugaa nilichina vaare ekkuvagaa undatam ikkada visesham. teamindia mahila keptenga aame saadhinchina vijayaalanu chudakunda.. ilaa neechamaina commentlu chesi vaari asalu manastatvaanni bayatapettukovaddani negitive comments chesina vaariki midhali fances salaha istunnaru. ayithe ilaa selabretyla dressingpie vyatirekata ravadam ivaala kottemi kaadu. pradhaani narendra modeeni kalisina samayamlo heroin priyaanka chopra dharinchina vastraalu teevra abhyantarakaramgaa unnaayantuu paluvuru aamepai viruchukupaddaaru.